Document ID: 32007D0097

NÕUKOGU OTSUS,
12. veebruar 2007,
millega muudetakse otsust 1999/70/EÜ riikide keskpankade välisaudiitorite kohta Banco de España välisaudiitorite osas
(2007/97/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artikli 27 lõiget 1,
võttes arvesse Euroopa Keskpanga 13. novembri 2006. aasta soovitust EKP/2006/18 Euroopa Liidu Nõukogule Banco de España välisaudiitorite kohta, (1)
ning arvestades järgmist:
(1)
Euroopa Keskpanga (EKP) ja riikide keskpankade raamatupidamist peavad auditeerima sõltumatud välisaudiitorid, keda soovitab EKP nõukogu ja kelle kiidab heaks nõukogu.
(2)
Banco de España põhikirja käsitleva seaduse 13/1994 artikli 4 lõike 2 ning selle kodukorra artikli 29 lõike 3 ja artikli 31 kohaselt auditeerivad Banco de España raamatupidamist sõltumatud välisaudiitorid kooskõlas Euroopa Keskpankade Süsteemi ja Euroopa Keskpanga põhikirja käsitleva protokolli artiklis 27 ja raamatupidamisaruannete auditeerimist käsitlevas seaduses 19/1988 (2) sätestatud tingimustega audiitorite sobivuse, volituste ja rotatsiooni kohta.
(3)
Seniste Banco de España välisaudiitorite volitused lõpevad pärast 2005. majandusaasta auditeerimist. Seetõttu tuleb välisaudiitorid ametisse nimetada alates 2006. majandusaasta algusest.
(4)
Banco de España on valinud oma välisaudiitoriks Deloitte, S.L. majandusaastateks 2006 kuni 2008. Selle volitusi saab edaspidi pikendada ühe aasta kaupa kuni 2012. majandusaasta lõpuni.
(5)
EKP leiab, et Banco de España valitud välisaudiitorid vastavad ametikohale nimetamise nõuetele, ning seega soovitab EKP nõukogu, et ametisse nimetataks Deloitte, S.L. majandusaastateks 2006 kuni 2008 ja et selle volitusi saaks edaspidi pikendada ühe aasta kaupa kuni 2012. majandusaasta lõpuni.
(6)
Asjakohane on järgida EKP nõukogu soovitust ning otsust 1999/70/EÜ (3) vastavalt muuta,
ON TEINUD JÄRGMISE OTSUSE:
Artikkel 1
Otsuse 1999/70/EÜ artikli 1 lõige 3 asendatakse järgmisega:
“3. Deloitte, S.L. kinnitatakse käesolevaga Banco de España välisaudiitoriks majandusaastateks 2006 kuni 2008.
Kõnealuseid volitusi saab edaspidi pikendada ühe aasta kaupa kuni 2012. majandusaasta lõpuni.”
Artikkel 2
Käesolevast otsusest teatatakse Euroopa Keskpangale.
Artikkel 3
Käesolev otsus avaldatakse Euroopa Liidu Teatajas.
Brüssel, 12. veebruar 2007

Labels: 2
4
9
18